SARL-NUUS - Sondag 4 Julie 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


In die nuus vandag; 

RADIO-ZS IS IN DIE POS 

ANALOOG VS ANALOOG EN DIGITAAL VS DIGITAAL 
JAARGELDE VIR 2010/2011 IS NOU BETAALBAAR 


U luister na ZS6SRL. Bly ingeskakel vir verdere inligting oor hierdie en ander 
belangrike en interessante nuusitems. 


RADIO-ZS IS IN DIE POS 


Die Mei-Junie uitgawe van Radio-ZS is vroeër die week gepos. Dit is ook beskik- 
baar op die SARL-web op die “Members”-blaaie. 


In hierdie uitgawe kan jy van Amateurradio, die mees veelsydige stokperdjie in 
die wêreld, lees. Die TARU se President skryf oor Die toekoms van Amateur- 
radio is by die jeug , Kevin Macdonald skryf oor “A ZS6KMD @RP Z-match 
Antenna Matcher”. “IdiomPress Rotator Interface A novice's experience” van 
Marinus Willemstijn, ZS6MAW,is `n goeie stuk om te lees, en lees ook oor 
die Amateurradiotrust se innoveringskompetisie. “An unusual voyage into the 
world of CW” deur Vidi La Grange, ZS1EL, is ook 'n goeie leesstuk. In hierdie 
uitgawe is ook How 1 met Sofia! , `n 1:1 balans-onbalanstransformator (balun) 
vir die laer bande deur Frank van Wensveen, ZS6TMV/PA3GMP, en Komkar 
opdateer! Dan is daar die gereelde rubrieke oor satelliete en museums. Nog ʼn 
Radio ZS wat nie gemis moet word nie. 


Indien jy nog nie `n lid van SARL is nie en graag 'n eksemplaar in jou inkassie 
wil hê, stuur `n versoek aan armi@sarl.org.za met die woorde Radio 7S in die 
onderwerplyn. Nog beter, sluit nou aan en ontvang ses keer per jaar `n kopie. 


ANALOOG VS ANALOOG EN DIGITAAL VS DIGITAAL 


'n Aantal belangrike veranderings aan die BHF/UHF-kompetisie is by die Tnd- 
aba op 26 Junie bespreek. Die verrassing was dat drie persone hul bywoning 


bevestig het, maar dat 11 opgedaag het om die kompetisiereëls te bespreek wat 
vir kommentaar op die web gepubliseer is. 


Die volgende persone was by die vergadering teenwoordig: 


ZS5Y - Derek Gravett ZS6GRL - Geoff Levey ZS6MHH - Tienie Herbst ZS6CBO 
- Carl Minne ZS6UK - Richard Peer ZS6YOT - Jess Hawes ZS6GYFE - Heather Hol- 
land ZSGAVP - Clive Bean ZR6LHT - Lynette Human ZS6RH - Craig Symington 
ZSGPJH - Pierre Holtzhausen 


Geoff Levey, SARL se Kompetisiebestuurder, berig dat die Indaba begin het 
deur die konsepdokument op die web deur te gaan. Daar was lewendige be- 
spreking oor `n aantal punte maar die punt wat die drukste bespreking uitgelok 
het, was of die modusse (analoog en digitaal) verdeel en op verskillende naweke 
gehou moet word. 


Nadat Derek Gravett, 4S5Y, verduidelik het dat daar in werklikheid verskillende 
kompetisies sou wees, is daar besluit om die modusse bymekaar te hou, dit wil 
sê, analoog vs analoog en digitaal vs digitaal, maar dat aparte logstate vir elke 
modus ingestuur moet word. 


Nog 'n belangrike bespreking het oor die datums vir die kompetisie gegaan. 
Daar is ooreengekom om die September-been van die kompetisie in die eerste 
week van September te hou pleks van die derde week, weens swaar storms wat 
in afdeling 6 ondervind word. 


Derek is op die oomblik besig om die aangepaste reëls op te stel wat later in die 
week vir kommentaar beskikbaar sal wees. 


Die Indaba het om 17:00 verdaag gedurende Derek se demonstrasie van AMA, 
toe ESKOM besluit het om die ligte af te skakel! 


Die wenner van die trekking vir `n ARRL- antenahandboek was Lynette, 
ZRGLHT. Veels geluk, jou boek sal binne die volgende twee weke gepos word. 


Die Raad van die SARL wil graag vir Geoff, Derek en al die deelnemers aan die 
Indaba bedank vir hul toewyding en 'n positiewe uitkoms. 


JAARGELDE VIR 2010/2011 IS NOU BETAALBAAR 


Jaargelde vir 2010/2011-lidmaatskap is nou betaalbaar. Die rekenings is in 
Junie uitgestuur. Dankie aan die 600 lede wat reeds hul 2010/2011-jaargeld 
betaal het; jul stiptheid en ondersteuning word waardeer. 


Indien jy jou faktuur verlê het kan jy by www.sarl.org.za of by Mariska by 011 
675 2393 oor jou lidmaatskapgraad, en die bedrag verskuldig, navraag doen. 
Onthou om jou betaling te identifiseer met jou voornaam en van of roepsein. 
Die SARL ontvang jaarliks geld in die bankrekening met geen verwysing nie, 
wat dit onmoontlik maak om betaling aan die regte persoon te koppel. 


NUWE VOORSITTER VIR OKOSA 


Die Minister van Kommunikasiewese het dr Stephen Mncube aangestel as 
die nuwe voorsitter van die Onafhanklike Kommunikasie-owerheid van SA 
(OKOSA), met onmiddellike effek. Mncube volg Paris Mashile in dié topposisie 
Op en sal vir 'n vyfjaartermyn tot 2015 dien. 


Dr Mncube was voorsitter van die Nasionale Inligtingstegnologieforum, voor- 
sitter van Sentek en bestuurder van die Ontwikkelingsbesigheideenheid by die 
Ontwikkelingsbank van Suidelike Afrika. Hy het `n doktorsgraad in filosofie, `n 
meestersgraad in sosiale wetenskappe en `n graad in wetenskap, wat hy by die 
Universiteit van Syracuse in die VSA ontvang het. 


Die parlement het ook ingestem om drie nuwe raadslede aan te stel. Hulle 
is William Currie, wat by die Assosiasie vir Progresiewe Kommunikasie is; 
Joseph Lebooa, `n Besigheidskakelbestuurder by MTN; en Ntombela Ndhlovu, 
'n regsadviseur by MTN. Die nuwe Raadslede vul die setels wat deur Kobus van 
Rooyen, Robert Nkuna en Brenda Ntombela vakant gelaat is. 


RTA IN KAAPSTAD 24 JULIE 2010 


Het jy al gekyk na die RTA-program wat nou op die web beskikbaar is? Dit is n 
simposium wat nie gemis moet word nie. John Willescroft, ZS6EF, lig die sluier 
oor die geheime van digitale seinverwerking en wys hoe dit jou ontvangs honderd 
persent kan verander. Die DSP-konstruksiestel is ook by die RTA beskikbaar. 
Met soveel publisiteit oor die SKA-projek sal Adrian Tiplady van die SKA- 
projekkantoor ons vasgenael hou met boeiende nuwe inligting oor hoe hulle die 
radiofrekwensiesteuring gaan hanteer sowel as besonderhede oor vooruitgang en 
nuwe tegnologie wat uit die projek voortspruit. 


Leer oor die nuutste CubeSat wat deur studente van die Kaapse Skiereiland 
Universiteit vir Tegnologie gebou word. Jy sal ook die geleentheid kry om die 
satellietlaboratorium en skoonkamer te besoek. 


Maak seker dat 24 Julie in jou dagboek is. Die volle program is beskikbaar op 
www.sarl.org.za, klik op rta of stuur `n e-pos aan rta@sarl.org.za met RTA Cape 
Town op die onderwerplyn, en `n PDEF-weergawe sal aan jou gepos word. 


KOMPETISIENUUS 
SARL SE WINTER-ORP-WEDSTRYD 


Daar gaan vanaf 2011 vier @RP-wedstryde per jaar wees. Om die tydreëling 
reg te kry begin ons reeds op 17 Julie 2010 met die Winter-O@RP-wedstryd. Die 
tye is 12:00-15:00 UTC (14:00 17:00 SAT). 


Die reëls sal op die SARL-forum geplaas word, maar indien enigeen `n kopie wil 
bekom kan hulle gerus vir Geoff Levey na glevey@gmail.com kontak. 


Die Lente-@RP-kompetisie is verskuif vanaf 12 September 2010 na 23 Oktober 
2010. 


Die uitslae is nou bekend vir die ZS4 40 m naelloop gehou op 23 Mei 2010. 
Baie geluk aan almal wat dwarsdeur die uitdagende toestande volgehou het met 


die kontakte. 'Twaalf kontakstate is ontvang. Eerste plek is ingeneem deur 
Jan, ZSAJAN. Sertifikate word tans gedruk en sal eersdaags aangestuur word. 
Navrae kan gerig word aan Riaan, ZSAPRO@OSL.NET. Die berekende punte is 
soos volg: 


ZSAJAN 115 ZS1OF 73 ZS2A 69 ZS1CC 51 ZS2EC 37 ZR1AAH 35 ZS6ODW 
31 452] 29 ZSGBB 26 ZSABEN 24 ZSAMP 16 ZS6GAKU 13 


KLUBNUUS 
Die Wesrandse ARK het sy jaarvergadering op Saterdag 19 Junie 2010 gehou. 


Die volgende lede is tot die komitee verkies: Voorsitter - Philip van 'Tonder, 
ZSGPVT Vise-voorsitter - Geoff Levey, ZS6GRL Sekretaris - Rory Orouch, 
ZRGRBJ Tesourier - Craig Woods, ZSGCRW Skakelbeampte - Willem Weide- 
man, ZS6WWJ Lede - John Brock, Romeo Nardini, ZSGARG, en Ron Eva, 
ZRGRON. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 084 het `n eenvoudige magnetiese veld wat nie genoeg energie vir 
uitbarstings bevat nie. Die voorspelde effektiewe sonvlektelling vir die week 
gaan minder as 10 wees. 


20 m is die beste keuse vir DX gevolg deur 40 m. Smiddae tot na die son gesak 
het gaan die toestande na Indië goed wees. Met sonsopkoms en sonsondergang 
gaan toestande na Europa goed wees. Kontakte met Australië raak `n moont- 
likheid op 40 m nadat die son gesak het. Kontakte met die VSA gaan uitdagend 
wees. Toestande na Brasilië en Suid-Amerika is besig om uitdagend te word. 


30 m kan vir die digitale en gelykgolfentoesiaste baie belonend wees met, openings 
na verskeie dele van die wêreld. 


Plaaslike toestande gaan gedurende die dag goed wees op 40 m. Met winter 
hier het 30 m by 20 m oorgeneem vir kontakte gedurende die middel van die 
dag oor die langer afstande. Met die laer geruisvlakke is 80 m vroegoggend en 
laatmiddag die beste keuse asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


10/11 Julie - IARU-HF-kampioenskap en WRTC; 15 Julie Laaste dag om naam 
vir CGubeSat-projek in te stuur; 17 Julie Winter @RP-kompetisie 14:00 tot 17:00 
SAT; 18 Julie - Integnet om 19:30 oor BHF-/UHF-/Mikrogolf-aangeleenthede; 
23 - 24 Julie - Voorbereiding en lansering van die HABEX-balloneksperiment; 
24 Julie - RTA-simposium in Kaapstad; 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 


beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur Gustav,ZS6GBWN saamgestel is en geredi- 
geer is deur Hester van der Walt. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 

